Document ID: 32007R1046

ΚΑΝΟΝΙΣΜΌΣ (ΕΚ) αριθ. 1046/2007 ΤΗΣ ΕΠΙΤΡΟΠΉΣ
της 11ης Σεπτεμβρίου 2007
για τροποποίηση του κανονισμού (ΕΚ) αριθ. 712/2007 όσον αφορά τις ποσότητες που καλύπτει η διαρκής δημοπρασία για την επαναπώληση στην κοινοτική αγορά σιτηρών που έχουν στην κατοχή τους οι οργανισμοί παρέμβασης των κρατών μελών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1784/2003 του Συμβουλίου, της 29ης Σεπτεμβρίου 2003, σχετικά με την κοινή οργάνωση της αγοράς σιτηρών (1), και ιδίως το άρθρο 6,
Εκτιμώντας τα ακόλουθα:
(1)
Με τον κανονισμό (ΕΚ) αριθ. 712/2007 της Επιτροπής (2) έχουν ανοιχθεί διαρκείς δημοπρασίες για την επαναπώληση στην κοινοτική αγορά σιτηρών που έχουν στην κατοχή τους οι οργανισμοί παρέμβασης των κρατών μελών. Ο εν λόγω κανονισμός προβλέπει στο παράρτημα Ι ότι ο ουγγρικός οργανισμός παρέμβασης έχει στην κατοχή του 29 244 τόνους μαλακού σίτου.
(2)
Στο πλαίσιο της εβδομαδιαίας ανακοίνωσης που προβλέπεται από το άρθρο 11α του κανονισμού (ΕΚ) αριθ. 824/2000 της Επιτροπής, της 19ης Απριλίου 2000, περί των διαδικασιών ανάληψης σιτηρών από τους οργανισμούς παρέμβασης, καθώς και των αναλυτικών μεθόδων για τον καθορισμό της ποιότητας (3), οι ουγγρικές αρχές ανακοίνωσαν απώλειες 742 τόνων μαλακού σίτου.
(3)
Ο κανονισμός (ΕΚ) αριθ. 1539/2006 της Επιτροπής, της 13ης Οκτωβρίου 2006, σχετικά με την έγκριση σχεδίου κατανομής, στα κράτη μέλη, των πόρων που θα καταλογιστούν στο δημοσιονομικό έτος 2007 για την παροχή τροφίμων από τα αποθέματα παρέμβασης στους απόρους της Κοινότητας (4) προσδιορίζει, μεταξύ άλλων, την ποσότητα κάθε είδους προϊόντων, η οποία μπορεί να αποσυρθεί από τα αποθέματα που κατέχουν οι οργανισμοί παρέμβασης. Στις ποσότητες αυτές συγκαταλέγεται, στο σημείο 10 του παραρτήματος ΙΙΙ του κανονισμού (ΕΚ) αριθ. 1539/2006 και υπό τη μορφή επιτρεπόμενων ενδοκοινοτικών μεταβιβάσεων, ποσότητα 3 610 τόνων μαλακού σίτου που έχουν στην κατοχή τους οι ουγγρικοί οργανισμοί παρέμβασης με προορισμό τη Σλοβενία. Προκειμένου να οργανωθεί η συνολική μεταβίβαση, οι ουγγρικές αρχές είναι αναγκαίο να ανακτήσουν ποσότητα 1 000 τόνων μαλακού σίτου, η οποία επί του παρόντος περιλαμβάνεται στη δημοπρασία που καλύπτει ο κανονισμός (ΕΚ) αριθ. 712/2007.
(4)
Πρέπει συνεπώς να τροποποιηθεί ο κανονισμός (ΕΚ) αριθ. 712/2007.
(5)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα Ι του κανονισμού (ΕΚ) αριθ. 712/2007 αντικαθίσταται από το κείμενο που περιλαμβάνεται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 11 Σεπτεμβρίου 2007.

Labels: 3
17
18